1. ΝΟΜΟΘΕΤ. ΔΙΑΤΑΓΜΑ υπ’ αριθ. 147 της 11/15 Οκτ. 1946 Περί αυξήσεως των θέσεων των Οικονομικών Επιθεωρητών Δημοσίων Υπολόγων κλπ. Άρθρ.1.-(Ορίζονται αι οργανικαί θέσεις Οικονομικών Επιθεωρητών Δημοσίων Υπολόγων και Ν.Π.Δ.Δ.). Άρθρ.2.-1.Από της ισχύος του παρόντος και εφεξής η θέσις του Γεν. Οικονομικού Επιθεωρητού Δημοσίων Υπολόγων και Ν.Π.Δ. Δικαίου καταλαμβάνεται υποχρεωτικώς ή υπό Οικονομικού Επιθεωρητού Δημοσίων Υπολόγων και Ν.Π.Δ. Δικαίου επί βαθμώ Υπουργικού Διευθυντού Β΄ τάξεως δια προαγωγής κατά τας κειμένας διατάξεις, ή υπό Οικονομικού Επιθεωρητού Δημ. Υπολόγων και Ν.Π.Δ. Δικαίου επί βαθμώ Υπουργικού Διευθυντού Α΄ τάξεως δια μεταθέσεως, απαιτουμένων κατ’ αμφοτέρας τας περιπτώσεις απαραιτήτως διπλώματος Νομικής ή Πολιτικών ή Οικονομικών και Εμπορικών Επιστημών. 2.Αναπληρωτής του Γενικού Επιθεωρητού Δημοσίων Υπολόγων και Ν.Π.Δ. Δικαίου ορίζεται επίσης εφεξής δι’ αποφάσεως του Υπουργού των Οικονομικών απαραιτήτως Οικονομικός Επιθεωρητής Δημ. Υπολόγων και Ν.Π.Δ. Δικαίου επί βαθμώ Υπουργικού Διευθυντού Α΄ τάξεως. Άρθρ.3-4.(Μεταβατικαί διατάξεις). 